भारती इंटरप्राइजेज

इतिहास

कंपनी की स्थापना सुनील भारती मित्तल ने 1976 में अपने दो भाइयों के साथ की थी। कंपनी भारत में अपने नाम की बजाय एयरटेल और बीटेल (पीएसटीएन फोन सेट) जैसे ब्रांड नामों से ज्यादा जानी जाती है। हाल ही में कंपनी ने अपने ब्रांड के पुनर्निर्माण की प्रक्रिया के तहत अपने लोगो और व्यवसायिक छवि में परिवर्तन किया है।

कंपनियां

भारती प्राथमिक रूप से

भारती एयरटेल लिमिटेड (Bharti Airtel Ltd.)

भारती एयरटेल लिमिटेड उपयोगकर्ताओं की संख्या के आधार पर विश्व में दूसरी सबसे बड़ी मोबाइल ऑपरेटर है और यह व्यवसायिक रूप से 20 देशों में मौजूद है। ग्राहकों की संख्या के आधार पर यह भारत की सबसे बड़ी एकीकृत दूरसंचार कम्पनी है |

भारती इंफ्राटेल (Bharti Infratel)

"भारती इंफ्राटेल" सुनील भारती मित्तल के स्वामित्व में है। कंपनी विभिन्न दूरसंचार और इंटरनेट प्रदाताओं के लिए टॉवरों का निर्माण और उनके रख-रखाव का काम करती है। हाल ही में कंपनी ने पर्यावरण की बेहतरी के लिए पी7 पहलों की शुरुआत की है। भारत के 18 राज्यों और 11 दूरसंचार क्षेत्रों में इन्फ्राटेल के 32,000 से भी ज्यादा टॉवर हैं, जो निरंतर बढ़ते जा रहे हैं। भारती इंफ्राटेल की इंडस टॉवर्स में भी 42% की हिस्सेदारी है, जिसका निर्माण 12 क्षेत्रों में टॉवर व्यापार को संगठित करने के लिए भारती इन्फ्राटेल, वोडाफोन और आईडिया के संयुक्त उद्यम के रूप में किया गया था। [भारती इन्फ्राटेल की लिंक]

भारती रिटेल लिमिटेड (Bharti Retail Ltd.)

"भारती रिटेल लिमिटेड", भारती इंटरप्राइजेज के पूर्ण स्वामित्व वाली एक सहायक कंपनी है। भारती रिटेल बहु-प्रारूपी स्टोर की श्रृंखला का संचालन करती है। कंपनी के पड़ोस के किराना प्रारूप वाले स्टोर "इजीडे" ब्रांड और गठीले हायपरमार्केट प्रारूप "इजीडे मार्केट" ब्रांड के तहत संचालित होते हैं। हाल के दिनों में कंपनी, कृषि क्षेत्र की कंपनी फील्ड्फ्रेश की संयुक्त साझेदारी के साथ खाद्य आर्थिक क्षेत्रों में भी अधिकाधिक रूचि दिखा रही है।
भारती इंटरप्राइजेज ने पूरे भारत में खुदरा (रिटेल) स्टोर खोलने के लिए वाल-मार्ट के साथ अनुबंध किया है। यद्यपि रिटेल स्टोर श्रृंखला के उद्यम की शुरुआत होना अभी बाकी है, लेकिन अगस्त 2007 में दोनों कंपनियों के एक आश्चर्यजनक वक्तव्य में कहा गया था कि उन्होंने थोक कैश-एंड-कैरी अनुबंध पर हस्ताक्षर किये हैं। कम्पनियाँ 7 सालों में 10-15 कैश-एंड-कैरी सुविधाएं खोलेंगी और करीब 5,000 लोगों को रोज़गार देंगी. प्रत्येक स्टोर 50,000-100,000 वर्ग फुट क्षेत्र में फैला होगा.
भारती समूह की अन्य रिटेल कम्पनियाँ भारती रिटेल (होल्डिंग्स) प्राइवेट लिमिटेड, भारती रिटेल रिसोर्सेज प्राइवेट लिमिटेड और सेडार सपोर्ट सर्विसेज लिमिटेड हैं।

भारती टेलीटेक लिमिटेड (Bharti TeleTech Ltd.)

"भारती टेलीटेक" भारत की अग्रणी दूरसंचार और सम्बद्ध उत्पाद कंपनी है। यह विश्व में लैंडलाइन टेलीफोन के सबसे बड़े निर्माताओं में से एक है। पूरे देश में मजबूत नेटवर्क के साथ, कंपनी अंतर्राष्ट्रीय ब्रांडों के आईटी और टेलिकॉम उत्पादों की प्राथमिक वितरक भी है, जैसे मोटोरोला, ब्लैकबेरी, थॉमसन, पॉलीकॉम, ट्रांसेंड और लॉजीटेक.

कॉम्विवा टेक्नोलॉजीज लिमिटेड (Comviva Technologies Limited)

कॉम्विवा टेक्नोलॉजीज लिमिटेड पूरे विश्व में मोबाइल ऑपरेटर्स के लिए वीएएस समाधान प्रदान करने वाली एक भारतीय संस्था है। कॉम्विवा को पूर्व में भारती टेलीसॉफ्ट के रूप में जाना जाता था और इसे अप्रैल 2009 में कॉम्विवा ब्रांड का नाम दे दिया गया।

फील्डफ्रेश फूड्स प्रा. लिमिटेड (FieldFresh Foods Pvt. Ltd.)

"फील्ड्फ्रेश फूड्स प्रा. लिमिटेड" भारती इंटरप्राइजेज और डीएमपीएल इंडिया लिमिटेड (डेल मोंट पैसिफिक लिमिटेड की एक सहायक) के बीच का एक संयुक्त उद्यम है। कंपनी ताजा फल और सब्जियां तथा प्रसंस्कृत खाद्य व पेय को घरेलू तथा अंतर्राष्ट्रीय बाजारों में प्रदान करती है।

भारती एक्सा जनरल इंश्योरेंस कंपनी (Bharti AXA General Insurance Company)

"भारती एक्सा जनरल इंश्योरेंस" भारती इंटरप्राइजेज और एक्सा, जो वित्तीय सुरक्षा और संपत्ति प्रबंधन में विश्व की अग्रणी कंपनी है, का संयुक्त उद्यम है। यह कंपनी जुलाई 2007 में गठित हुई.

भारती एक्सा लाइफ इंश्योरेंस कंपनी लिमिटेड (Bharti AXA Life Insurance Company)

"भारती एक्सा लाइफ इंश्योरेंस कंपनी लिमिटेड", भारती इंटरप्राइजेज और एक्सा, जो वित्तीय सुरक्षा और संपत्ति प्रबंधन में विश्व की अग्रणी कंपनी है, का संयुक्त उद्यम है। कंपनी जीवन बिमा और संपत्ति प्रबंधन उत्पादों की एक श्रंखला प्रदान करती है।

भारती एक्सा इन्वेस्टमेंट मैनेजर्स प्रा. लिमिटेड (Bharti AXA Investment Managers Pvt. Ltd.)

"भारती एक्सा इन्वेस्टमेंट मैनेजर्स प्रा. लिमिटेड", भारत की एक परिसंपत्ति प्रबंधन कंपनी है जो भारती एंटरप्राइजेज, एक्सा इन्वेस्टमेंट मैनेजर (एक्सा आईएम) और एक्सा एशिया पैसिफिक होल्डिंग्स (एक्सा एपीएच) का एक संयुक्त उद्यम है।

जर्सी एयरटेल लिमिटेड (Jersey Airtel Ltd.)

"जर्सी एयरटेल", भारती की एक सहायक कंपनी, अपने पूर्ण 2जी, 3जी और एचएसडीपीए उन्नत नेटवर्क के माध्यम से जर्सी (जलडमरूमध्य द्वीप) में मोबाइल सेवा प्रदान करती है। कंपनी एयरटेल-वोडाफोन ब्रांड के अंतर्गत अपने ग्राहकों को उत्पाद और सेवाएं प्रदान करती है।

भारती फाउंडेशन (Bharti Foundation)

"भारती फाउन्डेशन" की स्थापना 2000 में उद्देश्य के साथ की गयी थी, "अपने देश के सुविधाहीन बच्चों और युवाओं को उनकी क्षमता के अनुरूप विकसित होने में मदद करना". इसका उद्देश्य ऐसे कार्यक्रमों का निर्माण करना और उनका समर्थन करना है जो शिक्षा तथा तकनीक एवं सूचना के उपयोग के द्वारा महत्पूर्ण और स्थायी परिवर्तन को जन्म दें.

भारती रियल्टी (Bharti Realty)

"भारती रियल्टी प्राइवेट लिमिटेड" भारती समूह की अंदरूनी रियल एस्टेट शाखा है जो समूह की कंपनियों को अपने व्यावसायिक हितों के अनुरूप गुणवत्तायुक्त रियल एस्टेट को पहचानने, उसका विकास करने और रख-रखाव के लिए समर्थन प्रदान करके मदद करती है।